เงินบาทเปิดตลาด 30.61/63
เงินบาทเปิดตลาดเช้านี้อยู่ที่ระดับ 30.61/63 บาท/ดอลลาร์ ทรงตัวจากปิดตลาดเย็นวานนี้ที่ระดับ 30.60/64 บาท/ดอลลาร์
12 ธ.ค. 2555

เงินบาทเปิดตลาดเช้านี้อยู่ที่ระดับ 30.61/63 บาท/ดอลลาร์ ทรงตัวจากปิดตลาดเย็นวานนี้ที่ระดับ 30.60/64 บาท/ดอลลาร์           วันนี้นักลงทุนจับตาผลการประชุมของธนาคารกลางสหรัฐ(เฟด) โดยมีการคาดการณ์ว่าผลการประชุมทั้งเมื่อวานและวันนี้จะมีเฟดจะออกมาตรการกระตุ้นเศรษฐกิจเพิ่มเติม โดยการอัดฉีดเม็ดเงินเข้าสู่ระบบ           "แข็งค่าตามภูมิภาค และคนก็คาดการณ์ว่าผลประชุมของเฟดเมื่อวานและวันนี้น่าจะอัดฉีดเงินเข้าระบบ ซึ่งมองเป็นข่าวดีมากกว่า จึงทำให้ตลาดหุ้นปรับตัวขึ้นมาตั้งแต่เมื่อวาน" นักบริหารเงินกล่าว          ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 82.52/54 เยน/ดอลลาร์ อ่อนค่าจากช่วงเย็นอยู่ที่ระดับ 82.46/50 เยน/ดอลลาร์ เงินยูโรอยู่ที่ระดับ 1.3006/3008 ดอลลาร์/ยูโร แข็งค่าจากช่วงเย็นอยู่ที่ระดับ 1.2972/2974 ดอลลาร์/ยูโร           นักบริหารเงิน ประเมินกรอบความเคลื่อนไหวของเงินบาทวันนี้อยู่ที่ระหว่าง 30.58-30.65 บาท/ดอลลาร์